קריסטן שאל

קריסטן ג'וי שאל (באנגלית: Kristen Joy Schaal; נולדה ב-24 בינואר 1978) היא שחקנית, קומיקאית, מדבבת וסופרת אמריקאית אשר מוכרת במיוחד בזכות קולה הייחודי והסגנון הקומי הייחודי שלה. לאורך השנים היא הופיעה בעשרות סדרות טלוויזיה, סרטי קולנוע, ודיבבה עשרות דמויות בסרטי וסדרות אנימציה. הדמויות הבולטות ביותר אותן היא דיבבה לאורך השנים כוללות את הדמות לואיז בלצ'ר בסדרה הקומית המונפשת "ההמבורגרים של בוב" עליה היא זכתה בפרס אנני לדיבוב הטוב ביותר, הדמות מייבל פיינס בסדרה הקומית המונפשת של ערוץ דיסני "גרוויטי פולס", והדמות שרה לין בסדרה המונפשת הקומית של נטפליקס "בוג'ק הורסמן", עליה היא הייתה מועמדת לפרס אמי בפריים טיים בקטגוריית הדיבוב הטוב ביותר.

כשחקנית היא התפרסמה במיוחד בזכות גילום הדמות מל בסדרת הטלוויזיה הקומית של HBO "טיסת הקונקורד", ובזכות גילום הדמות קרול פילבסיאן בסדרה הקומית הפוסט-אפוקליפטית של פוקס "האיש האחרון בעולם". בנוסף, היא זכתה גם לאורך השנים לפרסום רב בזכות הופעותיה ככתבת קבועה בתוכנית האירוח הקומית "דיילי שואו" בין השנים 2008 ל-2016.

 ראשית חייה 
שאל נולדה בשנת 1978 בעיירה לונגמונט אשר במדינת קולורדו שבארצות הברית, למשפחה לותרנית ממוצא הולנדי. היא גדלה בחוות הבקר של משפחתה, באזור כפרי בקרבת העיר בולדר. אביה היה פועל בניין ואמה הייתה מזכירה. יש לה אח, דייוויד, אשר מבוגר ממנה בשלוש שנים. היא סיימה את לימודיה בתיכון סקייליין בשנת 1996 ולמדה בהמשך באוניברסיטת קולורדו בבולדר במשך שנה, לפני שהיא עברה לאוניברסיטת נורת'ווסטרן, שם היא סיימה את לימודיה בשנת 2000.

בהמשך של שנת 2000 היא עברה לניו יורק על מנת להתמקד בקריירת כקומיקאית ושחקנית. פריצת הדרך הגדולה שלה הגיעה בשנת 2005 כאשר היא נכללה במאמר של המגזין ניו יורק "עשרת האנשים הכי מצחיקים בניו יורק שמעולם לא שמעתם עליהם".

 קריירה 
 סטנד אפ 
בשנת 2006 שאל הופיעה בפסטיבל הקומדיה של HBO באספן, קולורדו, שם זכתה בפרס "הקומיקאי האלטרנטיבי הטוב ביותר". היא גם זכתה בפרס השנתי השני של אנדי קאופמן (באירוח של פסטיבל הקומדיה בניו יורק), הסטנדאפ הנשי הטוב ביותר בטקס פרסי חיי הלילה בניו יורק 2006, ו"הסטנד אפ הנשי הטוב ביותר" בטקס פרסי ECNY לשנת 2007. כמו כן, בשנת 2006, שאלהופיע בעונה הראשונה של הקומדי סנטרל בתוכנית . בשנת 2008 בפסטיבל הקומדיה הבינלאומי של מלבורן, היא זכתה בפרס בארי על המופע שלה "קריסטן שאל כמו שכנראה מעולם לא ראיתם" במקביל לנינה קונטי.

היא הנחתה את תוכנית הגיוון השבועית Hot Tub בלוס אנג'לס, שנבחרה ל"מופע הגיוון הטוב ביותר של 2005" על ידי סקר קוראי טיים אאוט בניו יורק. היא גם הופיעה ב-Peoples Improv Theatre בצוות האימפרוב, "Big Black Car". היא הייתה חברה מייסדת של להקת התיאטרון The Striking Viking Story Pirates, המעבדת סיפורים של ילדים למערכונים ושירים.

שאל הופיעה בהופעה חיה בפסטיבל הפרינג' של אדינבורו 2007 בסקוטלנד, שם היא הייתה אחת משישה שחקנים (שנבחרו מתוך למעלה ממאתיים הפקות אמריקאיות בפרינג') שהתבקשו להופיע ב-"Fringe USA" בחסות הקונסול הכללי של ארצות הברית. עם שובה לפסטיבל הפרינג' של אדינבורו באוגוסט 2008, היא הייתה מועמדת לפרס איף קומדי עבור המופע המשותף שלה ושל קורט בראונהאולר.

בשנת 2008, היא הופיעה בשבוע החדשות הטובות במהלך פסטיבל הקומדיה הבינלאומי של מלבורן.

שאל הופיעה גם ברויאל אלברט הול, לונדון, במסגרת נשפי השוטר החשאי 2008 מופע צדקה עבור אמנסטי אינטרנשיונל, ובפסטיבל המוזיקה של בונארו ב־2009.

בשנת 2010, שאל הופיעה במופע הסטנד אפ בניו יורק של ג'ון אוליבר ובפסטיבל סוליד סאונד במוזיאון מסצ'וסטס לאמנות עכשווית.

 ברדיו 
ב-10 ביוני 2009, שידרה שאל את תוכנית הרדיו הראשונה שלה, High Five!!, בערוץ 'RawDog' של Sirius XM יחד עם שותפה מהעבר קורט בראונהאולר. ב-2013 השניים שיתפו שוב פעולה בתוכנית הרדיו "Radiolab".

 בקולנוע 
לאורך השנים שאל שיחק בסרטי קולנוע שונים. התפקיד הראשון שלה בקולנוע היה בשנת 2001 כאשר היה לה תפקיד קטן בסרט הקומדיה הרומנטית "קייט ולאופולד". לאורך השנים היא שיחקה במספר סרטים נוספים בהם סרט הקומדיה "נורביט" ב-2007 בכיכובו של אדי מרפי, הסרט "Get Him to the Greek" בשנת 2009 בכיכובו של ג'ונה היל, הסרט "העוזרת של הערפד" בשנת 2009, הסרט "A Walk in the Woods" בשנת 2015 בכיכובם של רוברט רדפורד וניק נולטי, ובסרט המדע בדיוני "ביל וטד שורפים ת'זמן" שיצא לאקרנים ב-2020.

 בטלוויזיה 
בתחילת הקריירה הטלוויזיונית של שאל היא השתתפה בתפקידי אורח בסדרות שונות בהם בפרק של "חוק וסדר:מדור מיוחד" ב-2004, בסדרה "חוק וסדר: כוונה פלילית", בפרק בסדרה "איך פגשתי את אמא" ב-2007, ובפרק הראשון של הסדרה "מד מן". בשנת 2008, היא הצטרפה לתוכנית הדיילי שואו ככתבת קבועה.

בשנת 2007, שאל שיחקה בסדרה הקומית של HBO "טיסת הקונקורד", בתפקיד מל. על תפקיד זה היא הייתה בהמשך במועמדות לפרס של אנטרטיינמנט ויקלי לשחקנית המשנה הטובה ביותר בסדרה קומית ב-2009.

בין השנים 2015 ל-2019 שיחקה בתפקיד ראשי בסדרה הקומית הפוסט-אפוקליפטית "האיש האחרון בעולם" בה היא גילמה את קרול פילבסאן אשר מחליטה להתחתן עם פיל מילר, הדמות הראשית, במטרה לאכלס מחדש את כדור הארץ.

ב-2021 החלה להופיע בסדרת הטלוויזיה של דיסני+ "אגודת בנדיקט המסתורית" בתפקיד "מספר שתיים". ב-2022 החלה להופיעה בתפקיד אורחת כמדריכה בסדרה של רשת FX "מה שקורה בצללים". על תפקידה זה הייתה מועמדת לפרס סטלייט לשחקנית הטובה ביותר בתפקיד משנה בסדרה, מיני סדרה וסדרה מוגבלת, או סרט קולנוע שנעשה לטלוויזיה (2025)

בשנת 2025 ביצעה הופעת אורח, כאחת משלושת האחיות האפורות, בפרק הבכורה של עונתה השנייה של הסדרה "פרסי ג'קסון והאולימפיים" מבית דיסני+". 

 כמדבבת 
ב-2006 דיבבה מספר דמויות בשבעה פרקים בסדרת האנימציה "Freak Show". בשנה שלאחר מכן דיבבה את הדמות תמי טנג'רין בסדרת האנימציה "Aqua Teen Hunger Force". בשנת 2009, היא דיבבה את דמות הפיה הירוקה בפרק של סדרת האנימציה "Snake 'n' Bacon".

בשנת 2010 דיבבה את הדמות ויקטוריה בסט בסדרת האנימציה "WordGirl" של רשת PBS. באותה השנה היא דיבבה את מכשפת הדלעת ומכשפת הארמון בסרט האנימציה "שרק לנצח".

החל משנת 2011 שאל מדבבת את דמותה של לואיז בלצ'ר, החברה הצעירה והשובבה ביותר במשפחת בלצ'ר, בסדרת האנימציה המצליחה של רשת פוקס "ההמבורגרים של בוב". כמו כן, בשנת 2011, שאל דיבבה את דמותה של טאפי, מושא אהבתו של מילהאוס, בפרק "Homer Scissorhands" של "משפחת סימפסון". שמה נכתב בתחילה בטעות בקרדיטים של הפרק עם שגיאת כתיב, והדבר הוביל להתנצלות בפרק הבא של משפחת סימפסון כאשר בארט סימפסון כתב על הלוח בתחילת הפרק, "It's Kristen Schaal, not Kristen Schall".

בין השנים 2012 עד 2016 היא דיבבה את הדמות מייבל פינס אשר הינה אחת הדמויות הראשיות בסדרה המונפשת של ערוץ דיסני "גרוויטי פולס". בשנת 2013 היא דיבבה את הדמות טיפי בשני פרקים של הסדרה המונפשת למבוגרים "ארצ'ר".

בשנת 2014 היא דיבבה את דמותה של הדינוזאורית הכחולה טריקסי בסרט הקצר "צעצוע של סיפור: ההסתבכות" ובסרט הקצר "צעצוע של סיפור: הזמן שנשכח".

בין השנים 2014 עד 2020 היא דיבבה את הדמות שרה-לין בסדרת האנימציה של נטפליקס למבוגרים "בוג'ק הורסמן". בשנת 2017 הייתה מועמדות לפרס אמי בקטגוריית הדיבוב הטוב ביותר על תפקיד זה. 

בשנת 2021 היא דיבבה את הדמות סטייסי בסדרת האנימציה "Bless the Harts" ודיבבה גם את הדמות בלה בלוף בפרק של סדרת האנימציה "אמפיביה".

בשנת 2022 גילמה את הדמות לואיז בלצ'ר בסרט האנימציה "הבורגרים של בוב: הסרט" אשר היה עיבוד קולנועי לסדרה המונפשת. באותה השנה היא כיכבה גם בתפקיד אורח בסדרת האנימציה "סקובי-דו ונחש מי?".

 ספר 
שאל כתבה ספר הומוריסטי בשם "The Sexy Book of Sexy Sex", יחד עם בעלה, ריץ' בלומקוויסט. הספר פורסם ביולי 2010 בהוצאת כרוניקל. במקור היא התכוונה שהם יכתבו את הספר תחת שמות בדויים, "כי אני לא רוצה שאף אחד ידמיין אותי עושה את הדברים האלה", אבל הבינה שיהיה קשה יותר לקדם את הספר מבלי להשתמש בשמות האמיתיים שלהם.

 חיים אישיים 
בשנת 2012 שאל נישאה לריץ' בלומקוויסט, אחד מכותבי הדיילי שואו. לבני הזוג יש ילדה משותפת אחת שנולדה ב-2018. שאל גרה עם משפחתה בלוס אנג'לס.

בשנת 2017, במהלך פעילות צדקה היא חשפה כי היא סבלה מהריון חוץ רחמי תוך כדי הקלטה של פרק של גרוויטי פולס. היא איבדה לפחות שני ליטר דם, ועברה ניתוח חירום לאחר שהובהלה לבית החולים.

 אקטיביזם 
באוקטובר 2023, שאל, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

 פילמוגרפיה 
 קולנוע 
+שנהשם הסרטתפקידהערות2001קייט ולאופולדMiss Tree2004Poster Boyגברת מס' 14 בחנות ספרים2005Adam & Steveרות2006Deliriousג'ואל2007נורביטמארגנת אירועים2009The Goods: Live Hard, Sell Hardהדיילת סטייסיCirque du Freak: The Vampire's AssistantGertha Teeth2010להתאהב ברומאאילונהיום האהבהגברת גילרוישרק לנצחPumpkin and Palace WitchesדיבובGet Him to the Greekעוזרת הפקהאידיוט מושלםסוזנהGoing the Distanceברמניתצעצוע של סיפור 3טריקסידיבוב2011צעצוע של סיפור בקיצור: חופשה בהוואיטריקסידיבוב, סרט קצרButterקרול-אן סטיבנסוןהחבובותModerator2012Sleepwalk with Meסינתיה2013גנוב על המיניוניםשאנוןדיבובגשם של פלאפל 2בארבWelcome to the Jungleברנדה2015A Walk in the Woodsמרי אלן2016Donald Trump's The Art of the Deal: The Movieגלוריה ודבורהדיבובThe Bossסנדי חיים2017All NighterרוברטהLiterally, Right Before Aaronטלולה אורליקפטן תחתונים: הסרטאדית'דיבובAustin Foundננסי2018Boundariesג'וג'ו ג'קוני2019צעצוע של סיפור 4טריקסידיבוב2020My Spyבוביביל וטד שורפים ת'זמןקלי2021Seal Teamבת'דיבוב2022הבורגרים של בוב: הסרטלואיז בלצ'ר2024My Spy: The Eternal CityבוביThelma the Unicornילדת עזדיבוב

 טלוויזיה 
+שנהשם הסדרה/תוכניתתפקידהערות2001–2002The Education of Max Bickfordולרי הולמס3 פרקים2004חוק וסדר: מדור מיוחדאביבפרק: "Brotherhood"2005Cheap Seats: Without Ron Parkerאמיליבפרק: "Dog Show/World Beard and Mustache Championship"2006Six Degreesגייל2 פרקיםConvictionאלי רובינוףבפרק: "Madness"בטיננסיבפרק: "Pilot"Freak Showדיבוב דמויות שונות7 פרקים2007Scott Bateman Presentsדיבוב דמויות שונות2 פרקיםחוק וסדר: כוונה פליליתאלנה בינדרבפרק: "30"Human Giantילדה בפרסומת לדוריטוסבפרק: "Lil 9-11"מד מןנאנטבפרק: "Smoke Gets in Your Eyes"איך פגשתי את אמאלורה ז'ירארדבפרק: "The Platinum Rule"2007–2009טיסת הקונקורדמל21 פרקים2008Aqua Teen Hunger Forceתמי טנג'רין (דיבוב)בפרק: "Bible Fruit"The Whitest Kids U' Knowאישה חסרת ביתבפרק: "2.9"Snake 'n' Baconהפיה הירוקהבפרק: "Pilot"2008–2016הדיילי שואובתפקיד עצמה31 פרקים2009Xavier: Renegade Angelדיבוב דמויות שונותבפרק: "Going Normal"Comedy Showcaseתיירתבפרק: "The Increasingly Poor Decisions of Todd Margaret"2010משפחה מודרניתויטניבפרק: "Fifteen Percent"Comedy Labפנלופהבפרק: "Penelope Princess of Pets"Fact Checkers Unitפאולהבפרק: "One Groundhog Day Dog"Scared Shreklessשוגר ילדת עוגיות הזנגביל (דיבוב)ספיישל טלוויזיוני קצר2010–2015WordGirlויקטוריה בסט (דיבוב)5 פרקים2011הפינגווינים ממדגסקרמאפי, באפי ופלאפי (דיבוב)בפרק: "Operation: Neighbor Swap"Soul Quest Overdriveתמי (דיבוב)5 פרקים2011–2012אבא אמריקאיספרנית וילדה (דיבוב)2 פרקים2011–2014The Heart, She Hollerהרשי הארטשי6 פרקים2011–2018משפחת סימפסוןטאפי / לואיז בלצ'ר (דיבוב)2 פרקים2011–הווהההמבורגרים של בובלואיז בלצ'ר (דיבוב)תפקיד ראשי
פרס אנני לדיבוב הטוב ביותר2012–2013רוק 30הייזל ואסרניים11 פרקים2012–2014הרפתקאות פין וג'ייקג'ייק ג'וניור (דיבוב)4 פרקים2012–2016גרוויטי פולסמייבל פינס (דיבוב)תפקיד ראשי ב-39 פרקים2013–2016Comedy Bang! Bang!בתפקיד עצמה / ג'ינה גופיס2 פרקים2013ארצ'רטיפי (דיבוב)Wilfredאן4 פרקיםNTSF:SD:SUV::דבורהבפרק: "Trading Faces"צעצוע של סיפור: ההסתבכותטריקסי (דיבוב)ספיישל טלוויזיוני קצר2014צעצוע של סיפור: הזמן שנשכחספיישל טלוויזיוני קצרThe Hotwives of Orlandoאמנדה סימונסתפקיד קבוע ב-7 פרקיםGleeמרי הלורןבפרק: "The Untitled Rachel Berry Project"2014–2020בוג'ק הורסמןשרה לין (דיבוב)14 פרקים2015Axe Copאלוהים (דיבוב)בפרק: "Axe Cop Saves God"The Hotwives of Las Vegasאמנדה סימונסבפרק: "Old Friends, New Enemies"2015–2018האיש האחרון בעולםקרול פילבסאןבתפקיד הראשי ב-65 פרקים
ביימה גם את הפרק: "Gender Friender"2016וונדר מציל את העולםמייביס (דיבוב)בפרק: "The Cartoon"Brad Neely's Harg Nallin' Sclopio Peepioדיבוב דמויות שונותבפרק: "For Sarandon"Great Minds with Dan Harmonאמיליה ארהארטבפרק: "Amelia Earhart"Transformers: Rescue BotsChickadee (דיבוב)בפרק: "Camp Cody"2018Ask the StoryBotsביולוגיתבפרק: "How Many Types of Animals Are There?"2019Future Manסקרובפרק: "Guess Who's Coming to Lunch"Corporateשינהבפרק: "The Tragedy"Squintersטינה6 פרקיםמזלגוני שואל שאלהטריקסי (דיבוב)2 פרקים2019, 2021–הווהמה שקורה בצלליםמדריכהבתפקיד אורח בעונות 1, 3–4, תפקיד ראשי בעונה החמישית2020חבורת הגופיםאגנס (דיבוב)בפרק: "Dragons N' Roses!"אמפיביהBella the Bellhop (דיבוב)בפרק: "The Plantars Check In"Death Hacksמולי (דיבוב)10 פרקיםScooby-Doo and Guess Who?בתפקיד עצמה (דיבוב)בפרק: "The Horrible Haunted Hospital of Dr. Phineas Phrag!"Bless the Hartsסטייסי (דיבוב)בפרק: "Dead Mall"Aunty Donna's Big Ol' House of Funשוטפת כלים (דיבוב)בפרק: "Housemates"2020–2022Dicktownקנדרה (דיבוב)2 פרקים2021Teenage EuthanasiaNorma the Crotch Beetle (דיבוב)בפרק: "Adventures in Beetlesitting"2022−2021פה גדולברנדט "ברני" סנדרס (דיבוב)תפקיד אורחאגודת בנדיקט המסתוריתמספר שתייםתפקיד ראשי (2 עונות); 16 פרקים2022לו הייתי פיראטאנטואנט2 פרקים2023The Muppets Mayhemג'נה הנדרסוןבפרק: "Track 10: We Will Rock You"2025Chibiverseמייבל פיינס (קול) בפרק:  "Mabel's Dream Date"פשוט ככהלויס פינגרהודבפרק: "The Rat Race"פרסי ג'קסון והאולימפייםסערהבפרק: "I Play Dodgeball with Cannibals"

 משחקי וידאו 
+שנהשם המשחקתפקידסימוכין2010Toy Story 3: The Video Gameטריקסי2019Anthemסיירנה

 וידאו קליפים 
Yearשיראמןסימוכין2011"Conversation 16"דה נשיונל2014"Tacky" (פרודיה על שירו של פארל ויליאמס "Happy")וירד אל ינקוביק

 קישורים חיצוניים 

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:קומיקאיות אמריקאיות
קטגוריה:סטנדאפיסטיות אמריקאיות
קטגוריה:סופרות אמריקאיות
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:אמריקאיות שנולדו ב-1978
קטגוריה:אמריקאים שנולדו ב-1978